યુટિલિટી ડેસ્ક: તમે તમારા બાળક માટે બેન્ક સ્કીમ શોધી રહ્યા છો તો સ્ટેટ બેન્ક ઓફ ઇન્ડિયા (SBI)ની Pahela Kadam અને Paheli Udaan એકાઉન્ટ કામ આવી શકે છે. આ બંન્ને એકાઉન્ટ બાળકો માટે તૈયાર કરવામાં આવ્યા છે. 'પહેલા કદમ' બાળકના જન્મથી 10 વર્ષથી ઓછી ઉંમરના બાળક માટે છે કે જે પેરેન્ટ્સની સાથે જોઇન્ટમાં હોય છે. અને 'પહેલી ઉડ્ડાન' 10 વર્ષથી વધારે ઉંમરના બાળક માટે છે. આ એકાઉન્ટમાં બાળકોને ધ્યાનમાં રાખીને બધી જ સુવિધાઓ આપવામાં આવી છે. બેન્કે એ વાતોનું પણ ધ્યાન રાખ્યું છે કે બાળકો આ એકાઉન્ટનો ગેરઉપયોગ ના કરે. આમા બાળકની મહત્તમ ઉંમર 18 વર્ષની હોવી જોઇએ.